Gone mme, go botoka go tila go tlhorontshiwa di tloga fela. Ke eng se se ka thusang mo ntlheng eno? Andrea o gakolola jaana: “O se ke wa dira e kete o a kgatlhega. Ba bangwe ba tla utlwa ka gone, mme ba tla tswelela go go tshwenya.” Tsela e o aparang ka yone e ka nna le seabe se segolo. Mara yo mosha o bolela jaana: “Ga ke apare jaaka mosadimogolo, mme gone ke tila go apara diaparo tse di ka gogelang matlho a batho mo mmeleng wa me.” Go se amogele kgatlhego e o e bontshiwang ya tsa tlhakanelodikobo mme o apara diaparo tse di bontshang e kete o batla go tlhakanela dikobo go ka tswa go sa bontshe sentle gore tota o eme fa kae. Baebele e akantsha go apara “ka boingotlo le go itekanela sentle ga mogopolo.”—1 Timotheo 2:9. Pelo ya gago e tla bolelela fase ka selo se tšhošago, e re: “Mongwadi o kae? O kae yo a lefago? Yo a balago dibo o kae?”